cyanic-selkie/wikianc huggingface dataset:
Rymdstyrelsen
Etatens hovedoppgave er å fremme utviklingen av svensk forskning og utvikling innen rom- og fjernanalysevirksomhet. Øvrige oppgaver består i å være kontaktorgan for internasjonalt samarbeid, samt å utøve kontroll av romfartsvirksomheten i Sverige. Videre har Rymdstyrelsen rådgivende komiteer innen områdene forskning, fjernanalyse og industriell romfart.
Vincent Rousseau
Han representerte landet sitt under Sommer-OL 1984 i Los Angeles, der han ble utslått i de innledende rundene på 5 000 meter.
Tourdion
Tourdion (eller tordion) er en livlig springdans i 6/8-takt som var populær fra midten av 1400- til slutten av 1500-tallet.
Thoinot Arbeau beskrev tourdion som en hurtigere versjon av gaillarde, noe som innebar at sprangene ikke ble så høye som for sistnevnte. Tourdion var en vanlig etterdans etter basse danse. I løpet av 1500-tallet ble tourdionen avløst av gaillarde.
Pierre Attaingnant publiserte i sin første samling danser (1530) en tourdion som ble svært populær. Den er basert på melodien La Magdalena.
Jens Stage
Jens Dalsgaard Stage (født 8. november 1996) er en dansk fotballspiller som spiller for den tyske klubben Werder Bremen.
Rooth
Rooth er et etternavn i Skandinavia og engelskspråklige kulturer. I Norge er det 43 personer som bærer etternavnet.
Familien Rooth fra Lambertseter
Familien Rooth fra Lambertseter i Oslo er en friidrettsfamilie, der fire brødre representerte Lambertseter IL og tok en rekke medaljer under NM i stafetter fra 1986 til 1994. De var best på 4 × 400 meter stafett og 1000 meter stafett. I 1991 var to av brødrene med på å sette norsk rekord på 4 × 400 meter. Brødrene er siden blitt trenere for egen barn som presterer på høyt nivå.
Glen Matlock
Glen Matlock (født 27. august 1956 i London) er en engelsk bassist som var den første bassisten til punkerbandet Sex Pistols. Han var med å skrive ti av tolv sanger på albumet Never Mind the Bollocks, Here's the Sex Pistols. I 1977 forlot han bandet og ble erstattet med Sid Vicious.
Etter 1977 har han deltatt i en rekke musikkprosjekt, deriblant som bassist på albumet Soldier av Iggy Pop.
Matlock gjenforente seg med Sex Pistols i 1996 og hadde sin siste konsert med bandet i 2008.
Han har uttalt seg offentlig mot brexit.
Sverre Knudsen
Sverre Knudsen kan vise til flere personer:
Sverre Knudsen kan også forveksles med:
Tøy
Tøy kan referere til:
Elektrisk apparat
Apparater som omformer energi til eller fra elektrisk strøm kalles elektriske apparater. Praktisk talt alle apparater som trenger energi kan bruke elektrisk effekt i en eller annen variant. Eksempler er elektrisk lys, husholdningsapparat, utstyr til oppvarming, og kommunikasjonsmidler. Tidslinja for elektriske apparater er lang, og starten kan settes til starten av 1800-tallet.
Historisk utvikling
De første elektriske apparatene benyttet likestrøm, enten fra batterier eller statiske ladninger. Hensikten til Bagdad-batteriet kan ha vært å gi elektrisk strøm til elektrisk akupunktur, elektrolytisk gullplettering av sølvgjenstander eller liknende. Italienske Allessandro Volta demonstrerte et velfungerende batteri i år 1800. Dette ledet snart til forskning som påviste elektrolytisk spalting av vann i hydrogen og oksygen. Det har siden de første elektriske apparatene for alvor ble utviklet og satt i masseproduksjon i løpet av 1800-tallet oppstått mange ulike typer. Roterende elektrisitetsgeneratorer tllbød større mengder elektrisk energi enn elektriske batterier, i form av vekselstrøm som effektivt kunne transporteres over lengre avstander som høyspent. Vekselstrøm og gjorde det for alvor mulig å ta i bruk elektriske apparater i industri og husholdninger. Husholdningsapparater er i dag i høy og økende grad elektriske, bruken av disse startet for alvor rundt år 1900 blant annet i USA. Norge fulgte snart etter, blant annet med elektriske vaskemaskiner fra 1930-tallet og utover.
Sikkerhet og elektriske apparater
Elektriske apparater kan gi personskade og forårsake brann, om det oppstår feil, eller om de brukes feil. Forskning viser at årsaken i minst 11% av dødsbrannene i Norge i perioden 2005-2014 kunne føres tilbake til feil i elektrisk anlegg, som også omfatter elektriske apparater. Det er derfor viktig å kjøpe sikre elektriske apparater, følge bruksanvisningene, og be om å få undersøkt apparatene om man mistenker feil ved dem. Norge etablerte en elektrisk materiellkontroll (Nemko) i 1933, som innebar at alle elektriske apparater i salg skulle sikkerhetskontrolleres av Nemko før de kunne komme i salg. I dag følger det av EØS-avtalen at produsentene selv må gå god for at utstyret følger gjeldende lover og regler i EU/EØS-området gjennom CE-direktiver i form av en samsvarserklæring som gir rett til å påføre produktet en CE-merking. Dette merket må ikke forveksles med det såkalte "China Exports"-merket. For elektriske produkter er det i dag ikke krav om uavhengig testing. Kritikere stiller blant annet spørsmålstegn ved produsentenes objektivitet og produktenes sikkerhet når de eldes, tatt i betraktning den vesentlige risikoen for alvorlige skader på liv og helse. En del produsenter velger derfor å få en uavhengig testing av utstyret for å sikre at de følger samsvaret i forhold til gjeldende lover og regler. En del kunder tar det som et tegn på seriøsitet at produktet er uavhengig testet. Produkter med uavhengig samsvarstesting vil dermed både ha CE-merket og samsvarstestinstansens eget merke, for eksempel (N)-merket til Nemko. I mange tilfeller vil du finne også andre elektriske sertifiseringsmerkinger, slik som Demko, Semko, Finmko, dvs. de andre Nordiske sertifiseringsmerkingene.
Miljømessige implikasjoner
Mens elektriske apparater tidligere ble sett på som en entydig velsignelse, er det et økende fokus på hva de betyr for miljøet i dag. Produksjonen av elektriske apparater, for eksempel mobiltelefoner, fører til store utslipp av forurensning i land som produserer råmaterialer til disse eller resirkulerer brukt utstyr på en uforsvarlig måte, gjerne i tredjeland. Det er i tillegg påvist omfattende bruk av barnearbeid i utvinnelsen av råmaterialer. Flere av de mest kjente produsentene som Foxconn, HP og Samsung gir ifølge ILO (den internasjonale arbeidsorganisasjonen) begrenset eller ingen beskyttelse mot mer enn 60 timers arbeidsuke i produksjonen av elektronisk utstyr, som har vært reist som et maksimumskrav. Det antas at forbrukerne kan bidra til en bedring i situasjonen rundt barnearbeid og arbeidsforhold gjennom å stille krav til salgs- og distribusjonskanalene, og det er tatt initiativ til såkalt etisk handel. Elektriske apparater må resirkuleres riktig for å unngå miljøskader. Det er opprettet ordninger for sikker resirkulering av elektrisk og elektronisk utstyr i Europa, hvor Norges innsats koordineres av Miljødirektoratet. Det er dokumentert omfattende forurensning i tredjeland (dvs. verken i produsent- eller bruksland) slik som i fra miljøskadelig gjenvinning.
Markedet for elektiske apparater
Markedet for elektriske og mekaniske husholdningsapparater antas ifølge analyselskapet Statista å ligge på rundt 590 milliarder US dollar i 2020, jevnt økende i analyseperioden fra 2003.
Citang
Hallene benyttet for kollektive ritualer og festiviteter til forfedrenes ære, men også for andre familie- eller fellesskapsrelaterte riter som bryllup og begravelser. Men også lokalvalg og møter kan arrangeres der.
Under tradisjonelle bryllupsfester tjener forfedrehallen symbolsk ved at bruden overføres til mannens slekt. Under bryllupsritene i ektemannens forfedrehall bøyer brud og brudgom seg fire ganger:
Tre måneder etter bryllupet skal bruden ære forfedrene i mannens forfedrehall med en rite som kalles miaojian (廟見).
Flere forfedrehaller ble sekularisert og tatt i bruk for eksempel som skolebygninger eller kornkamre under landreformen i 1950-årene og under kulturrevolusjonen. Under Kinas økonomiske liberalisering i 1980-årene og utover har de imidlertid fått en renessanse.
Devon (skuespiller)
Devon (født Devin Striker 28. mars 1977 i Allentown i Pennsylvania) er aliaset til en amerikansk pornomodell som via omveier endte som pornoskuespiller. Hun er også kjent som Devin eller Devin Striker.
Hun har en eldre søster og to yngre brødre. Devon var aktiv gymnast frem til hun ble 15. Hun sluttet high school tidlig, og tok ikke lenge etter jobb som servitrise for å fø seg selv. Devon var på en tryout for en amatørkveld på «Al's Diamond Cabaret» i Reading i Pennsylvania (og tok senere førsteplass). Devon danset i Al's Diamond Cabaret i tre år.
Karriere
Devons første forsøk med erotikk var i filmen New Breed (1998). Ikke lennge etter ble hun en veldig etterspurt pornostjerne. Etter noen få opptredener skrev hun kontrakt med Vivid Entertainment. I 1999 medvirket hun i E! Entertainments Howard Stern Show. Devon poserte også for flere manneblader (blant annet var hun på forsiden av Club og ble hun Penthouse Pet i januar 2001). I januar 2002 modtog Devon sin karrieres første pris, Adult Video News' Best Interactive DVD for Digital Playgrounds Virtual Sex With Devon (den ble også senere kåret som Best Interactive DVD av Empire og AFW). Devon undertegna deretter en eksklusiv kontrakt med Digital Playground. Dette samarbeidet slutta i 2006. I mai 2002 var Devon på Stuff magasinets hjemmeside. I 2003/2004 med i den første HD-DVD pornofilmen, «Island Fever 3», som ble filmet på Tahiti og Bora Bora. Devonsførste analscene er i Intoxicated fra 2005.
I 2006 sa Devon opp alle sine kontrakter, hun var lei av å arbeide for store pornoselskap og av at andre dikterte hva hun skulle gjøre. I oktober samme år skrev hun kontrakt med Shane's World om at hun skulle delta i og instruere scener for firmaet.
Ali Mohamed Hufane
Ali Mohamed Hufane (født 1960) er en somalisk tidligere friidrettsutøver som spesialiserte seg i langdistanseløp.
Han representerte landet sitt under Sommer-OL 1984 i Los Angeles, der han ble utslått i de innledende rundene på 5,000 meter.
Asiocnemis
Utseende
Små til middelsstore (5,5-13 millimeter), avlange, mørke råtevedbiller, dekkvingene kan være delvis lysere. Oversiden er fint hårete og tett og fint punktert. Hodet er forholdsvis lite og lett nedoverbøyd. Fasettøynene er vanligvis store. Antennene er 11-leddete, lange, sagtakkede. Brystskjoldet (pronotum) er rundet, noe hvelvet, omtrent så langt som bredt, med litt uttrukne bakhjørner. innefor disse er bakkanten noe innbuktet. En tapp på forbrystet griper inn i en grop på mellombrystet og billene kan "smelle" med å brekke denne tappen ut av gropen, i likhet med smellerne. Dekkvingene er avlange, parallellsidige, så brede som eller litt smalere enn brystskjoldet, med tydelige lengdestriper. Beina er temmelig korte.
Levevis
Artene har larver som lever i død ved, trolig av bartrær. De forekommer i høytliggende skoger.
Utbredelse
Seks arter lever langs vestkysten av Nord-Amerika, én i Ecuador og Fransk Guyana, den siste arten i Øst-Sibir.
Systematisk inndeling
Navnet blir av og til stavet Asiocnemes.
Thoinot Arbeau
Thoinot Arbeau (1519–1595) var en fransk kannik som skrev Orchésographie (1588), en viktig informasjonskilde til danseformene i renessansen.
Bokas fulle tittel er Orchésographie et traité en forme de dialogue, par lequel toutes personnes peuvent facilement apprendre et pratiquer l’honneste exercice des dances og inneholder detaljerte anvisninger om de vanligste dansene på Arbeaus tid, eksempelvis branle, galliarde, pavane, dessuten også litt om folkedanser som moresca og canarie, og danseformer som allemande, courante og basse danse, samt korte avsnitt om militærmusikk, tromming og marsjering.
Arbeau arbeidet størstedelen av livet arbeidet ved katedralen i Langres.
George Mambosasa
George Mambosasa (født 30. juli 1965) er en malawisk tidligere friidrettsutøver som spesialiserte seg i langdistanseløp.
Fjellduk
En fjellduk eller vindsekk er en vindtett (og ofte vanntett) overtrekkspose brukt til klatring, tur- og friluftsliv, særlig til å lage bivuakk. Den brukes ofte utenpå en sovepose for å gi beskyttelse mot smuss, fuktighet og varmetap på grunn av vind. Den kan også brukes til å gå inni på korte stopp slik at man unngår å miste kroppsvarme i vinden.
Norske produsenter og merker av fjellduker har ofte benyttet dyrenavn for produktene sine. Eksempler på dette er «Jervenduken» og Mammut sin «Grevling».
Kondens
Menneskekroppen avgir kondens (vanndamp) når man sover og i resten av døgnet forøvrig. Enkle fjellduker er laget av vanntette plastmaterialer (ofte polyuretan) som ikke puster, hvilket har ulempen at innsiden av fjellduken og dermed soveposen blir våt etter lengre tids bruk. Denne prosessen går raskere når det er lav temperatur utendørs. PU-belagte fjellduker er derfor mindre egnet til bruk på vinterhalvåret, spesielt når man skal overnatte ute flere netter på rad. Det bør i så fall være muligheter for å lufte og tørke soveposen på dagtid.
Myggnetting
Noen fjellduker har innebygd myggnetting for å kunne gi total beskyttelse mot insekter.
Santa Maria Madre della Provvidenza a Monte Verde
Santa Maria Madre della Provvidenza, også kjent som Santa Maria Madre della Provvidenza a Monte Verde, er en katolsk sognekirke i Rome, dedisert til Jomfru Maria. Kirken ligger på Via Donna Olimpia i quartiere Gianicolense, som også kalles Monte Verde.
Beskrivelse
Kirken ble oppført i 1937 etter tegninger av arkitekten Tullio Rossi og ble konsakrert samme år. Siden 1973 er Santa Maria Madre della Provvidenza kardinalprestkirke.
Interiøreys fresker er utførte av Igino Cupelloni (1918–2008).
Maagereiret
Maagereiret var forfatter Gabriel Scott sin bolig på Brattekleiv på Tromøy i Arendal.
Huset ble bygget på 1840-tallet og sto på festet grunn med en festeavgift på to speciedaler. Da Scott kjøpte huset i 1917 het huset «Lunebo», men Scott ga det navnet «Maagereiret».
Scott bodde i huset til sin død i 1958, og snaut 30 av hans bøker ble utgitt mens han bodde der, inkludert hans mest populære; romanene Kilden (1918) og Det gyldne evangelium (1921).
Huset er sammen med nabohuset «Endresens pensjonat» omfattet av en egen reguleringsplan hvor stedet er regulert til «spesialområde med formål bevaring av bebyggelse/anlegg», men ikke fredet. Reguleringsplanen ble vedtatt av kommunestyret i Tromøy, 18. februar 1985.
Tünel
Historie
I annen halvdel av 1800-tallet var bydelene Pera (del av det moderne Beyoğlu) og Galata (nå Karaköy) Konstantinopels og dermed Det osmanske rikes finansielle og kommersielle hjerte. Mange osmanske og utenlandske selskaper, som banker og forsikringsselskaper, etablerte seg i de to nabolagene. Her var det en bratt høyde, og på toppen var Pera med ambassader, hoteller (som det berømte Pera Palace) og handelsmarkeder, nede i Galata var børsen, banker og havneanlegg. Skulle man mellom dem var det tildels et slit, for gradienten var stedvis opp i 24%.Hovedgaten mellom de to områdene, Yüksek Kaldırım-avenyen, ble trafikkert av mer eller mindre 40.000 personer opp og ned høyden hver dag.
I 1867 kom den franske ingeniør Eugène-Henri Gavand til Konstantinopel som turist. Han ble forbløffet over den store folkestrømmen opp og ned Yüksek Kaldırım-avenuyen. Gavand forestilte seg at det ville være gunstig å anlegge en kabelbane her. Gavand dro så tilbake til Frankrike for å arbeide med planene. Han kom tilbake til Konstantinopel i februar 1868 for å presentere sitt prosjekt til Høyporten. Toglinjen skulle løpe fra starten av Yüksek Kaldırım-avenyen i Pera til Yenicami-gaten og nær ved Galatabroen i Galata. Den 10. juni 1869 gav sultan Abdülaziz Gavand konsesjon til å bygge jernbanen. Gavand arbeidet med aksjonærer i Frankrike for å etablere et selskap for formålet, men den prøysisiske invasjon av Frankrike gjorde selskapsstiftelsen umulig.
Den lille trekningen kunne nesten også betraktes som et lokal fortsettelsesprosjekt for trafikken med Orientekspressen - endestasjonen i Sirkeci var på den andre siden av Det gyldne hord, altså over Galatabroen, og mange av de togreisende ville over og opp til Istabuls «europeerbydel».
Under krigen dro Gavand til Storbritannia for å etablere selskapet der. Han opprettet Metropolitan Railway of Constantinople den 1. september 1871. Byggingen begynte 30. juli 1871 ble vesentlig forsinket av konflikter med grunneiere. Tunnelen var ikke ferdig før i desember 1874 og ble til slutt åpnet den 17. januar 1875.
Metropolitan Railway company fikk i 1904 en fornyelse med en 75-års konsesjon. Men Tünel ble nasjonalisert i 1923 da den tyrkiske repiblikk ble proklamert. I 1939 ble selskapet absorbert i en nye transportorganisasjon IETT (İstanbul Elektrik Tramvay ve Tünel). Den ble modernisert og elektrifisert i 1971. Den har i dag (2016) ikke lenger den vitale betydning for persontransporten i Istanbuls indre byer, men er en integrert del av lokaltrafikken.
Beskrivelse
Tünel beståe av en teglsteinsinnbygget ettløps tunnel som er 554.8 m lang, 6.7 m bred og 4.9 m høy. Den har to stasjoner; en i hver ende. Den lavere heter Karaköy, og den øvre Tünel Meydanı. Den øvre stasjonen er 61.55 m høyere enn den nedre. Stigningen varierer, mellom 2 prosent og 15 prosent. Den ble opprinnelig bygget med to parallelle spor, men har senere blitt ettspors med en kort dupleksseksjon midtveis slik at togene opp og ned kan passere hverandre der.
San Lorenzo Ruiz (Camarines Norte)
San Lorenzo Ruiz (Bayan ng San Lorenzo Ruiz) er en kommune på Filippinene. Kommunen ligger i landsdelen Luzon, og tilhører provinsen Camarines Norte.
Barangayer
San Lorenzo Ruiz er inndelt i 12 barangayer per 30. september 2019.
Karachi (film)
Handling
Filmen tar for seg den unge kvinnen, Sara Philips (Amanda Ooms). Hun er blitt presset til å smugle 2 kg heroin inn i Norge fra Pakistan. Hun tar kontakt med narkotikaspaner Ted Hansen (Jon Eikemo) i storbyen Karachi i Pakistan. Sara blir nå involvert i et høyt spill for få tatt narkotikaligaen og de som står bak. Denne ligaen slipper uheldigvis unna, og Sara må søke tilflukt i en gammel leilighet i Oslo. Det er Ted sin dekkleilighet og de to innleder et seksuelt forhold til hverandre. Nå fortsetter Ted Hansen med å forsøke å knuse ligaen, som smugler og selger heroin. Det blir en kamp mot politisystemet, og han blir også til stadighet satt på prøve av forbrytere som har sluppet unna. Tilslutt er han nær ved å gi opp. Ted er sliten av å kjempe en tilsynelatende nytteløs kamp og Sara sliter ham også ut. Da finner han et spor som er ferskt og han drar tilbake til Karachi.
Mottakelse
Amanda Ooms vant Amandaprisen 1989 for årets kvinnelige skuespiller for rollen som Sara Philips i filmen mens fotograf Svein Krøvel vant prisen for beste faglige innsats. Filmen var også nominert i klassen beste norske kinofilm.
Niccolo Rondinelli
Niccolo Rondinelli eller Nicolo eller Niccoló Rondinello (født ca. 1468 i Ravenna, død ca. 1520) var en italiensk renessansemaler som hovedsakelig arbeidet i hjembyen Ravenna. Han var elev av maleren Giovanni Bellini. Blant Rondinellis elever var Baldassare Carrari og Francesco da Cotignola.
Amychus
Amychus er en slekt av biller som hører til familien smellere (Elateridae).
Utseende
Middelsstore (12-24 millimeter), nokså brede, noe flate, matte smellere, oversiden barklignende. Hodet er kort og bredt, med små fasettøyne. Antennene er 11-leddete, forholdsvis korte, noe sagtakkede. Brystskjoldet (pronotum) er forholdsvis stort, noe bredere enn langt. Sidekantene er tydelig markerte, og bakhjørnene er noe tilbaketrukket. Dekkvingene er noe knudrete, med tydelige lengdestriper.
Larvene er sylindriske, glatte med en voksaktige overflate og spredte hår, gjerne rød- eller gulaktige. Hodet er noe flatt med fremoverstrakte kjever. Det bakerste leddet har vanligvis et par kraftige utvekster av varierende form. Beina er ganske korte.
Levevis
De voksne billene er nattaktive og finnes gjerne på trestammer. De kan drikke sevje som flyter ut fra trær. Artene kan ikke fly. Larvene finnes oftest i død ved, men kan også leve på bakken, og er trolig rovdyr.
Utbredelse
Slekten er utbredt på New Zealand.
Markus Lauridsen
Han representerte Danmark under Vinter-OL 2022 i Beijing, hvor han spilte for det danske landslaget.
Månens framside
Månens framside er den halvdelen av månen som konstant vender mot jorden, mens den motsatte siden kalles månens bakside. På grunn av at månen snurrer rundt sin akse med samme hastighet som den roterer rundt jorden, er den samme siden av månen alltid vendt mot jorden. Dette kalles bundet rotasjon eller tidevannslåsing. Månens lyses opp direkte av solen og de syklisk varierende synsforitsetningene styrer månefasene. De områdene som vanligvis ikke lyese opp, kan i blant ses på grunn av lys som reflekteres fra jordens overflate på månen. Siden månens bane er noe elliptisk og bøyd mot det ekliptiske planet, gjør librasjonene at opp til ni prosent av månens bakside kan ses fra jorden.
Norske Kammersangere
Norske Kammersangere (etablert 1994) er et østlandskor med tjuefire medlemmer. Dirigent fra 1994 til 2011 var Jon Fylling (født 1955). I 2012 overtok Liv Marie Hofseth. I januar 2015 overtok Yuval Weinberg som dirigent og kunstnerisk ansvarlig. Han er en ung, lovende og engasjert dirigent som allerede har vunnet internasjonal anerkjennelse. Han studerer for tiden kordirigering (Master) med Grete Pedersen ved Norges musikkhøgskole og fungerer som hennes assistent ved Det Norske Solistkor.
Norske Kammersangere fremfører moderne og profan musikk, kirkekonserter, klassiske verker, og konserter i samarbeid med orkester og kjente musikere
Jonas Greger Walnum
Jonas Greger Walnum (født 20. august 1771 i Steigen, død 10. mars 1838 i Alstahaug) var en norsk politiker og proprietær.
Jonas Walnum ble valgt inn på Stortinget for perioden 1824-36 som representant for Nordlandenes Amt. Grunnet sykdom møtte han ikke. Han satt på Stortinget i kun en periode.
Walnum hadde to sønner som ble prester. Hans eldste sønn Jørgen Olaus Hersleb Walnum ble ordinert i Herøy kirke i 1828 av biskop Mathias Bonsak Krogh, en av biskopens siste embetshandlinger. Jørgen ble gift med Christiane Holst, datter av sorenskriver og godseier Alexander Holst på Offersøy. Datteren Anne Cathrine ble gift med Isak Coldevin fra Dønnesgodset og datteren Hanna med Alexander Holts eldste sønn Hans som senere ble fogd i Salten.
Iliana
Utseende
Middelsstore, brune smygere, vingene har vage, blå-fiolette flekker.
Utbredelse
Artene er utbredt i Sør-Amerika.
Jürgen Mittag
Jürgen Mittag (født 14. mars 1970 i Hilden i Nordrhein-Westfalen) er en tysk historiker, statsviter og professor i sportspolitikk ved Deutsche Sporthochschule Köln
Allround-NM på skøyter junior 2012
Allround-NM på skøyter junior 2012 ble avholdt 4. og 5. februar 2012 i Furumo stadion på Geithus i Modum. Teknisk arrangør var Geithus Idrettslag.
Brikett
Brikett er en fornybar energikilde som er laget av treflis, skogsavfall, sagbruksavfall, torv eller landbruksavfall. I Norge er så godt som all produksjon basert på treflis. Biomassen blir komprimert eller presset til stavformede kubber med en diameter større enn 25 millimeter. Biomassen blir normalt presset sammen uten bruk av bindemidler. Brikett levert i bulk har typisk en diameter på 55-75 mm. Normalt blir brikett brukt i mellomstore og store varmesentraler. (Årsforbruk 1,5 GWh og større) Som et alternativ, og da særlig i mindre anlegg kan en nytte pellets i stedet for briketter.
Trekullbriketter er en variant av kull som brukes til grilling. De selges sekkevis eller som innhold i engangsgriller.
Brennverdi
Ifølge Norsk Standard NS 3168:2000 skal energiinnholdet i en brikett (gruppe 1) være på minst 16,2 MJ/kg (4,45 kWh/kg) og fuktinnholdet være maksimalt 12 %. Normalt er norsk brikett produsert fra gran eller furu. Disse treslag har en noe lavere brennverdi enn bjørk. Dersom denne briketten blir brent i en kjel med virkningsgrad på 85 %, blir effektivt energiinnhold 3,8 kWh pr. kg. Med en brikettspris på f.eks. kr 1,50 pr. kg svarer det til en brenselpris på 39 øre/kWh.
Norsk produksjon
Den norske produksjonen av brikett, som er basert på treverk, flis osv., var i 2010 på 31.2550 tonn. Av dette ble 4.790 tonn eksportert. Det ble importert 19.568 tonn. Briketter som er produsert med avfall som basis er ikke medtatt i denne statistikken.
Det var i 2010 14 produsenter og 6 importører av brikett. Solør Bioenergi og Norsk Biobrensel er pr. 2010 de desidert største produsentene i Norge. De står for ca 75 % av produksjonen.
Norsk forbruk
Brikett leveres i "husholdningspakker", storsekker og som bulk. Pris (2010) inklusive moms ligger på ca 48 øre/kWh for "husholdningspakker", ca 30 øre/kWh for storsekk og ca 27 øre/kWh for bulkleveranser. Brikett brenner svært rent med svært lave verdier av sot og partikler.
Allround-VM på skøyter 1969, kvinner
Lāsma Kauniste fra Sovjetunionen ble verdensmester.
Sammenlagt
fet tekst er mesterskapsrekord.
Ejowvokoghene Oduduru
Ejowvokoghene Divine Oduduru (født 7. oktober 1996 i Ughelli i delstaten Delta) er en nigeriansk friidrettsutøver som konkurrerer i sprintløp. Han ble afrikansk juniormester på 100 og 200 meter ved Juniorafrikamesterskapet i friidrett 2015.
Idrettskarriere
Han vant 200 meter under det nigerianske mesterskapet i friidrett i 2014, og kom på sjetteplass på 100 meter. Ved Junior-VM i friidrett 2014 kom han på andreplass på 200 meter, der han satte ny personlig rekord i semifinalen med 20,66. Han deltok også på 4 x 100 meter, der Nigeria kom på 5.-plass. Rett etter junior-VM deltok han ved Samveldelekene 2014, der Nigeria kom på 6.-plass på 4 x 100 meter. I august deltok han ved Afrikamesterskapet i friidrett 2014, der han kom på 6.-plass på 200 meter og løp i innledningsheatet på 4 x 100 meter, og fikk dermed gullmedalje, da Nigeria vant finalen.
Han vant tre gull ved Juniorafrikamesterskapet i friidrett 2015 - 100 og 200 meter individuelt, samt på 4 x 100 meter stafett. I mai deltok han ved IAAF World Relays 2015, der han løp 4 x 200 meter, men Nigeria ble diskvalifisert på grunn av feil veksling. Ved Panafrikanske leker 2015 kom han på 2.-plass på 200 meter, bak Hua Wilfried Koffi, og han deltok også på 4 x 100 meter, men her ble Nigeria igjen diskvalifisert på grunn av feil veksling.
Gjennom den nasjonale AFN Golden League i Nigeria vant Oduduru 100 og 200 meter i flere stevner. Han vant sin semifinale på 200 meter under Afrikamesterskapet i friidrett 2016, men stilte ikke til start i finalen. Han vant 200 meter under det nigerianske mesterskapet i friidrett 2016, og fikk sølv på 100 meter, bak Seye Ogunlewe. I Sommer-OL 2016 deltok han på 200 meter, men ble slått ut i semifinalen, der han kom på sjuendeplass i sitt heat.
Oduduru konkurrere ikke internasjonalt i 2017, men deltok i en del universitetsstevner i USA. Han deltok bl.a. i Michaael Johnson Invitational, der han vant 100 meter og kom på tredjeplass på 200 meter.
Han vant 60 og 200 meter innendørs i Texas Tech Open, og satte der personlig rekord på 60 meter med 6,58 sekunder og på 200 meter med 20,18 meter. I Big 12 Indoor Championships vant han 200 meter og fikk sølv på 60 meter. Han kom på andreplass på 200 meter under NCAA-mesterskapet innendørs, og kom på sjetteplass på 60 meter.
Utendørs vant han 100 meter under Michael Johnson Invitational, med ny personlig rekord på 10,10 sekunder. Han satte personlig rekord på 200 meter med 20,13 sekunder i Big 12 Conference Championships, der han vant 200 meter og 100 meter, og fikk også gull på 4 x 100 meter stafett. I juni vant han 200 meter under NCAA-mesterskapet i friidrett. Han deltok i Afrikamesterskapet i friidrett 2018, og fikk der sølv på 200 meter, bak Ncincihli Titi, og fikk også sølv på 4 x 100 meter stafett.
I 2021 representerte han landet sitt under Sommer-OL 2020 i Tokyo på 100 meter der han ble diskvalifisert i førsøksheatet. Oduduru deltok også på 200 meter der han ble utslått i semifinalen.
Norgesmesterskapet i volleyball for menn 2013
Norgesmesterskapet i volleyball for menn 2013
Paracord
Paracord er en type nylontau som består av en kjerne med tråder omsluttet av et vevd ytre skall. Navnet kommer fra at tautypen opprinnelig ble brukt til fallskjermliner i det amerikanske militæret under andre verdenskrig. Siden har tauet også blitt populært til sivil bruk, særlig blant friluftsmennesker.
Bruk
Ved hjelp av forskjellige typer knoper kan man lage armbånd, nøkkelbånd, fester til ryggsekker, kniver, og så videre. Formålet med å bruke paracord til dette er at man det kan knyttes opp i en situasjon hvor man trenger et tau, og på denne måten få et sterkt tau på flere meter. Trenger man enda lengre tau kan man sprette opp og binde sammen de indre nylontrådene.
Typer
Paracord finnes i flere forskjellige varianter. Tallene indikerer styrken til tauet, og de vanligste typene for hobbybruk er:
Tauene består av et ytre skall med flettede nylontråder, og flere mindre 2-lags nylontråder. 550 paracord består av 7 stk 2-lags nylontråder, mens 450 Paracord har 4 stk 2-lags nylontråder.
Christiane Gyldenløve
Christiane Gyldenløve (født 7. juli 1672, død 12. september 1689 på Gråsten slott) var datter av kong Christian V og hans elskerinne Sophie Amalie Moth. Ved patent av 1. januar 1679 anerkjente kongen alle sine barn med fru Moth ved å tildele dem navnet Gyldenløve, og litt senere med titlene greve og grevinne av Samsø.
I 1685 ble kongens utenomekteskapelige barn for første gang introdusert for dronningen, som måtte tåle forholdet. Barna kom til å ferdes en del ved hoffet, og den 8. november 1686 ble den eldste av dem, Christiane, som nettopp var fylt 14 år, gift med greve Frederik Ahlefeldt til Tranekjær og Gråsten under overværelse av kongen.
Hun døde på Gråsten fire år senere.
San Vicente (Camarines Norte)
San Vicente (Bayan ng San Vicente) er en kommune på Filippinene. Kommunen ligger i landsdelen Luzon, og tilhører provinsen Camarines Norte.
Barangayer
San Vicente er inndelt i 9 barangayer per 30. september 2019.
Oliver Lauridsen
Han representerte Danmark under Vinter-OL 2022 i Beijing, hvor han spilte for det danske landslaget.
Holtekilen
Holtekilen er en fjordarm i Bærum, 9 kilometer fra Oslo sentrum. Den ligger mellom Oksenøya/Fornebu og Strand, og hører til Oslofjorden.
Holtekilen har navn etter gården Holtet. Den ble tidligere kalt Stabekkilen.
Morbærdue
Morbærdue (Columba eversmanni) er en fugl i duefamilien i slekta Columba. Den finnes i Vest-Asia, fra Aralsjøen og østover til Tien Shan og sørover til Nordøst-Iran og nord og vest i Afghanistan; overvintrer i sør og sørøst i Iran, Pakistan og Nordvest-India.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
Mikael Uhre
Mikael Uhre (født 30. september 1994) er en dansk fotballspiller som spiller for den amerikanske klubben Philadelphia Union.
Quartiere Gianicolense
Quartiere Gianicolense er et kvarter sørvest i Roma. Navnet kommer fra høyden Gianicolo. Kvarteret har koden Q.XII og er del av Municipio XII. Det har et areal på 7.7682 km². Romerne kaller som oftest kvarteret for Monteverde.
Gianicolense er ett av de første 15 distrikter som ble opprettet i 1911 og offisielt approbert i 1921.
I kvarteret finnes:
San Jose (Camarines Sur)
San Jose (Bayan ng San Jose) er en kommune på Filippinene. Kommunen ligger i landsdelen Luzon, og tilhører provinsen Camarines Norte.
Barangayer
San Jose er inndelt i 29 barangayer per 30. september 2019.
Myggnett
Helse
I tillegg til å fjerne irritasjon fra mygg kan myggnett også bidra til å verne mot sykdommer som blir overførte av mygg, som for eksempel malaria, dengue, gulfeber og ulike typer encefalitt som vestnilfeber.
Frederik Carl Eide
I 1842 giftet han seg med Christine Elisabeth Sarauw, datter av sin tidligere lærermester forstinspektør G. Sarauw. Av hans etterlatte formue ble 75.000 kr brukt til et Legat til Fordel for Enker efter Skovridere og underordnede Skovbetjente samt til Skovbrugets Fremme. Han ble begravet på Sorø kirkegård, under et monument utført av billedhuggeren Aksel Hansen.
Somalidue
Somalidue (Columba oliviae) er en fugl i duefamilien i slekta Columba. Den finnes langs kysten i nord og nordøst av Somalia.
Inndeling
Inndelingen følger Birds of the World og er i henhold til Winkler, Billerman & Lovette (2020). Norske navn på artene følger Norsk navnekomité for fugl og er i henhold til Syvertsen et al. (2008, 2017, 2020).
Giovanni della Robbia
Giovanni della Robbia (født 19. mai 1469 i Firenze, død 1529 i Firenze) var en keramikkunstner under den italienske renessanse. Giovanni arvet sin fars verksted og utvidet den polykromiske karakter på det keramiske glasurarbeidet.
Liv og virke
Giovanni della Robbia var sønn av Andrea della Robbia (1435–1525), bror til Girolamo della Robbia (1488–1566) og grandnevø av Luca della Robbia (1399/1400–1482).
I større delen av sitt liv var han ssistent for sin far og arvet verkstedet etter farens død, og klarte å forsterke den polykrome karakter til de glaserte terracottaarbeider det frembragte. I mange tilfeller er de begges skulpturer vanskelig å skjelne fra hverandre, og et antall deler av Robbia-varer som ble tilskrevet Andrea, og til og med til Andreas onkel Luca, har senere vist seg å være fra Giovannis hånd. Verken Luca eller Andrea hadde for vane å undertegne sine arbeider, men Giovanni gjorde det ofte, vanligvis ved å påføre datoen, sannsynligvis fordi andre pottemakere hadde begynt å etterligne Robbia-varene. Eksempler på disse etterligningene er en retabel i basilikaen San Lucchese nær Poggibonsi datert 1514, en annen av Madonnaeb og hellige i Monte San Savino fra 1525, og en tredje i jkapusinernes kirke i Arceria nær Senigallia. Noen av dem kan ha blitt laget av assistenter opplært ved Robbia-verkstedene.
Et av hans fineste verker er en stor retabel i Volterra i kirken San Girolamo, datert 1501; den representerer Den ytterste dom, og er bemerkelsesverdig for sin fine modellering av figurene, spesielt den av erkeengelen Mikael, og en naken knelende figur av en ungdom som nettopp har oppstått fra sin grav. Et annet verk som kunne måle seg med det beste fra hans fars produksjon, som utformingen av figurene sannsynligvis er inspirert av, er vaskefontenen i sakristiet i basilikaen Santa Maria Novella i Firenze, laget i 1497. Det er en stor buet fordypning med avbildning av kysten malt på maiolicafliser på baksiden. Det er også to malte maiolicapaneler av frukttrær i den nedre delen. I buens tympanum er et hvitt relieff av Madonnaen mellom to tilbedende engler. Lange fargede girlandere av frukt og blomster holdes av nakne gutter som støtter seg mot toppen av buen og andre som står på gesimsen. Hele denne delen er av emaljert leire, men bassenget i fontenen er av hvit marmor.
Giovanni kopierte ikke bare Luca og Andreas verker, men reproduserte i leire til og med marmorskulpturer av Antonio del Pollaiuolo, Da Settignano, Verrocchio og andre. Et relieff urført av ham, tydeligvis hentet fra Mino da Fiesole, finnes i Palazzo Castracane Staccoli. Blant de mange andre verker utført av Giovanni er et relieff i veggen i et opphevett kloster ved Via Nazionale i Firenze, og to relieffer i Bargello datert 1521 og 1522. Det som er datert 1521 er et mangefarget relieff av Jesu Kristi fødsel, og er fra kirken San Girolamo i Firenze. Dens predella har et lite relieff av De hellige tre kongers tilbedelse, og er påskrevet ''«Hoc opus fecit Ioaes Andee de Robia, ac a posuit hoc in tempore die ultima lulli ANO. DNI. M.D. XXI»''. I Pisa i Campo Santo er et relieff av Giovannis senere maner datert 1520; det er en Madonna omgitt av engler, med helgener under det hele, overfylt med figurer og ornamenter.
Giovannis største og kanskje fineste verk er den polykrome frise på utsiden av Ospedale del Ceppo i Pistoia (sykehyset påbegynt i 1514), som han mottok flere pengesummer for mellom 1525 og 1529, som nedtegnet er i dokumenter fortsatt å finne i sykehusets arkiver. Emner for denne frisen er de syv barmhjertighetsgjerninger, som danner et sammenhengende bånd av skulpturer i høyrelieff, utformet på en svært bred skulpturesk måte, men med noe grove farger. Seks av disse relieffene er av Giovanni, nemlig å kle de nakne, vaske pilegrimmenes føtter, besøke syke, besøke fanger, begrave de døde og gi mat til sultne. Den syvende, a gi drikke til de tørste, ble laget av Filippo Paladini fra Pistoia i 1585; denne siste er rett og slett laget av malt stucco. De store figurene av dydene plassert mellom scenene, og medaljongene mellom søylene, er laget av assistenter eller imitatorer.
Glenea
Glenea er en artsrik slekt av biller som tilhører den store underfamilien Lamiinae i familien trebukker (Cerambycidae).
Giovanni della Robbia
Liv og virke
En stor åttekantet font av emaljert leire, med pilastre i hjørnene og paneler mellom dem med scener fra døperen Johannes' liv, i kirken San Leonardo i Cerreto Guidi, er et verk av Giovanni-skolen; relieffene er billedlige i stil og grove i utførelse. Giovannis hovedelev var en mann ved navn Benedetto Buglioni (1461–1521), og hans nevø Santi Buglioni (født 1494), som begtnte vednn på Robbia-verkstedene i 1521 og hjalp til med Giovannis senere verker.
Glenea
Utseende
Middelsstore (ofte 10-20 millimeter), sylindriske trebukker, gjerne brokete fargede. Antennene er oftest noe kortere enn kroppen. Kroppen er jevnbred, ofte med flekker og tegninger i hvitt eller gult, metalliske farger forekommer også.
Levevis
Larvene lever i levende stammer, mest på løvtrær. Noen kan gjøre betydelig skade og også drepe unge trær. De voksne billene gnager på bladene på larvenes næringstrær.
Utbredelse
Slekten er utbredt i Sørøst- og Øst-Asia, Afrika og Oseania.
For harde livet
For harde livet er en norsk dokumentarfilm fra 1989, regissert av Sigve Endresen. Filmen ble produsert med støtte fra Sosialdepartementet, Kommunal- og arbeidsdepartementet og Oslo kommune. Filmen ble en norsk suksess på kino og har vunnet flere priser.
Handling
Filmen er en helaftens dokumentar og vi følger unge rusmiddelavhengige personer som jobber med å bli stoffrie. De ønsker seg tilbake til et normalt liv og vi følger disse unge menneskene fra de går på gata i Oslo til de havner på Tyrilikollektivet. Det er et behandlingssenter for rusmiddelavhengige i Mesnali og ligger ute i idyllisk natur, langt vekk fra storbyens bråk og mas. Der går de gjennom behandlingsopplegg og vi får følge ungdommene gjennom 16 måneder. I dette kollektivet får de hjelp til å få bukt med narkotikaavhengigheten slik at de kan få et menneskeverdig liv uten narkotika. Filmen forteller historien til disse menneskene på en varm og god måte. Vi får vite hva det egentlig vil si å være rusmiddelavhengig og filmen er også med på å bryte ned mange fordommer rundt det å ha rusmiddelavhengighet. Gjennom disse 16 månedene blir det både seire og nederlag og vi følger dem på nært hold.
Mottakelse
VG ga filmen terningkast 2. Filmen vant to Amanda i 1989: for beste norske spillefilm og for årets dokumentarfilm.
Acidota
Acidota er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). De er blant de mest kuldetolerante billene og kan være aktive oppe på snøen.
Utseende
Middelsstore (4-6 millimeter), avlange, blanke, rødlige kortvinger. Hodet er ganske lite, pronotum hvelvet og omtrent så langt som bredt. Beina er korte og har en rad av fine tenner langs ytterkanten.
Levevis
Acidota-artene lever på bakken og kan være aktive i ganske kaldt vær. Den vanligste arten, Acidota crenata, ses ofte krypende rundt på snøfenner om våren, der den spiser insekter som har forulykket på snøen.
Gulnar Hajytbajeva
Gulnar Hajytbajeva (født 24. mars 1985) er en turkmenistansk judoka som konkurrerer i klasse 63 kilo. Hun representerte Turkmenistan under Sommer-OL 2012, der hun røk ut i første runde.
Niclas Füllkrug
Niclas Füllkrug (født 9. februar 1993) er en tysk fotballspiller som spiller for Werder Bremen.
Landslaget
Han ble tatt ut i s tropp til VM i fotball 2022 i Qatar.
Thomas mot Thomas
Thomas mot Thomas (en sensasjonell teori om det ubetydelige livet i multiverset) er en norsk komedie/dramafilm fra 2022 skrevet og regissert av Jakob Rørvik. Filmen er Rørviks spillefilmdebut. Arthur Berning spiller hovedrollen som Kvantefysikeren Thomas som forsker på multivers når det begynner å dukke opp flere utgaver av han fra parallelle univers. Filmen hadde norsk kinopremiere 21. oktober 2022.
For filmen vant Amandaprisen 2023 i klassen beste klipp.
Handling
Thomas er en ivrig kvantefysiker, som blir besatt av å løse noen av universets største gåter. Men samtidig er Thomas en småbarnsfar, og han klarer ikke å løse mysteriene i hans personlige liv.
Russell Westbrook
Russell Westbrook (født 12. november 1988) er en amerikansk basketballspiller som spiller for Los Angeles Clippers og USAs landslag i basketball.
Aeschi bei Spiez
Aeschi bei Spiez  er en kommune i distriktet Frutigen-Niedersimmental i kantonen Bern. Kommunen har 2,061 innbyggere (desember 2010) og et areal på 30.9 km².
Dr. Babasaheb Ambedkar Open University
Dr. Babasaheb Ambedkar Open University  er et statlig universitetssystem i India med campus i Ahmadabad i delstaten Gujarat, India. Det ble opprettet i 1994 og er oppkalt etter frigjøringshelten Bhimrao Ramji Ambedkar.
Russell Westbrook
Westbrook spilte basketball på collegenivå ved University of California, Los Angeles i to år før han i 2008 gjorde seg tilgjengelig for NBA-draften. Der ble han plukket som nummer fire totalt av Seattle SuperSonics som senere samme sommer flyttet fra Seattle til Oklahoma City og byttet navn til Oklahoma City Thunder Russell Westbrook blir sett på som en av ligaens beste point-guarder. I All-Star kampen 2015 scoret han 41 poeng, som er et poeng mindre enn rekorden. Han ble også kåret til kampens beste (MVP).
Dr. Babasaheb Ambedkar Open University
Undervisningen baserer seg på fjernundervisning og såkalt åpen undervisning, hvor studentene studerer fra sine hjemsteder over hele India og utlandet. Det tilbys 38 studieprogrammer. Det er tre campuser i Gujrat – i Ahmadabad, Rajkot og Patan, samt mer enn 250 spredte studiesentra.
Skolene ved universitetet er:
Studiene gis i en rekke fag, opp til doktorgradsnivå. Studenttallet er 84 572 i 2007, men inklusive fjernundervisning er studenttallet om lag 450 000.
Russell Westbrook
NBA-karrieren
Russell Westbrook ble kåret til månedens Rookie i Western Conference to ganger i sin debutsesong i NBA (desember og februar), og ble i tillegg stemt inn på årets Rookie-lag. I sin første sesong klarte han ikke å føre Thunder til playoffs, men året etter, i 2009-10 sesongen var han med å føre Thunder til 50 seire i grunnserien, noe som holdt til en 8.-plass og den siste playoffplassen i Western Conference. Dog røk Thunder ut i første runde mot Los Angeles Lakers, som til slutt vant playoffs.
2010-11-sesongen, Westbrooks tredje i NBA, blir av mange sett på som hans virkelige gjennombrudd. På grunn av godt spill i starten av sesongen ble han valgt som reserve i [NBA All-Star-kamp|All-Star-kampen], noe som ble hans første opptreden i den gjeve showkampen. Ved endt sesong ble han også belønnet med plass på All-NBA Second-Team, etter å ha vært med å føre Thunder til 55 seire og 4.-plass i Western Conference. I playoffs slo Thunder først ut Denver Nuggets i fem kamper, før det gikk til syv kamper mot Memphis Grizzlies i semifinalen i Western Conference. I den avgjørende kampen viste Westbrook virkelig hvorfor han hadde blitt så poppulær i Thunder ved å registrere en tripple-double på scoringstavla, med 14 poeng, 10 returer og 14 assists. I finalen i Western Conference tapte Thunder 4-1 mot Dallas Mavericks
I starten av 2012 signerte Westbrook en kontraktforlengelse med OKC Thunder. Den nye kontrakten sikret han fem nye år i Oklahoma City, til en verdi av £80 millioner. Før kontakten ble skrevet var det en del spekulasjoner på om Westbrook skulle få en så god kontrakt, ettersom mange mener han ikke passer helt inn i laget, og på grunn av en ryktet krangel med klubbens store stjerne Kevin Durant, men ved signeringen avviste Westbrook disse ryktene.
2012 førte nok en gang til at Westbrook ble reserve på All-Star-laget, og at han havnet på All-NBA Second-team. Westbrook var også med å føre Thunder til deres første NBA-finale siden klubben flyttet til Oklahoma City, men de tapte denne 4-1 sammenlagt mot Miami Heat.
I 2019 ble Westbrook tradet til Houston Rockets, og spilte der med blant annet James Harden.
Etter en sesong i Houston ble han igjen tradet, denne gangen til Washington Wizards. Her ble det også bare med en sesong før han ble tradet til Los Angeles Lakers i 2021. I sesongen i Washington satte han ny NBA rekord etter å ha passert Oscar Robertsons rekord på 181 triple- doubles (det vil si at man får minimum 10 antall poeng, returer og assister på en kamp). I Lakers ble han lagkamerat med stjernegalleriet LeBron James, Anthony Davis, Carmelo Anthony og Dwight Howard.
Laconia (New Hampshire)
Laconia er en by i Belknap County i delstaten New Hampshire, USA med 15,951 innbyggere (2010) og den er fylkessete i Belknap County. Byen som har et areal på 68,8 km² og ligger ca. 40 km nord for delstatshovedstaden Concord.
San Miguel (Catanduanes)
San Miguel (Bayan ng San Miguel) er en kommune på Filippinene. Kommunen ligger i landsdelen Luzon, og tilhører provinsen Catanduanes.
Catanduanes og dermed også San Miguel ligger utsatt til for tyfoner som suser inn for full styrke inn over Filippinene fra Stillehavet; ettersom dette er det første sted de de da kommer over land, har de særdeles sterk styrke.
Barangayer
San Miguel er inndelt i 24 barangayer per 30. september 2019.
Ramberget
Ramberget kan vise til:
VM i kunstløp 1899
VM i kunstløp 1899. Det fjerde verdensmesterskapet i kunstløp ble arrangert i Davos i Sveits 12. februar 1899. Det var kun en konkurranse for menn og det var kun tre utøvere fra tre nasjoner som deltok. Gustav Hügel fra Østerrike ble verdensmestere i kunstløp for andre gang sitt første verdensmesterskap vant han i Stockholm i 1897.
Sverre Knudsen (arkitekt)
Sverre Andreas Christian Knudsen (født 5. januar 1872 i Christiania, død 26. november 1954) var en norsk arkitekt.
Verk (utvalg)
Knudsen var en av arkitektene som ble engasjert til å delta i gjenoppbyggingen av Ålesund etter den store bybrannen i 1904. Han tegnet blant annet Ålesund kirke, som stod ferdig i 1909. Senere tegnet han den nye bankbygningen til Hønefoss Sparebank (1915). Tilbake i Oslo – den gang Christiania – tegnet han Markus kirke, som ble innviet i 1927.
Blant eneboligene han tegnet var «Villa Lidskjalv» på Ekeberg i Oslo, som nå har adressen Jomfrubråtveien 50. Dette er en nybarokk villa som stod ferdig i 1929.
Familie
Sverre Knudsen var en yngre bror av arkitekten Finn Knudsen. Arkitekten Knut Knutsen var deres nevø.
Sturmey-Archer
Sturmey Archer var en britisk produsent av navgir for tråsykler. Selskapet ble i 2001 kjøpt av det taiwanske selskapet SunRace.